Doložka vybraných vplyvov

1.	Základné údaje							
Názov materiálu							
Návrh legislatívneho zámeru zákona o  výkone správy v oblasti informačných technológií verejnej
							
Predkladateľ (a spolupredkladateľ)							

Charakter predkladaného materiálu	☐	Materiál nelegislatívnej povahy					
	☒	Materiál legislatívnej povahy					
	☐	Transpozícia práva EÚ					
V prípade transpozície uveďte zoznam transponovaných predpisov:

Termín začiatku a ukončenia PPK							
Predpokladaný termín predloženia na MPK*	2.12.2015						
Predpokladaný termín predloženia na Rokovanie vlády SR*	február 2016						
							
2.	Definícia problému							
Uveďte základné problémy, na ktoré navrhovaná regulácia reaguje.
V súčasnosti zákon č. 275/2006 Z. z. o informačných systémoch verejnej správy  (ISVS) obsahuje podrobnú úpravu len vo vzťahu k štandardom ISVS, ktoré sú podrobne ustanovené výnosom o štandardoch. Ostatné oblasti správy ISVS sú v zákone o ISVS upravené buď len v minimálnej, všeobecnej rovine, bez podrobnej úpravy vykonávacími predpismi, alebo vôbec. Zároveň tieto oblasti správy ISVS a jednotlivé povinnosti, ktoré zákon o ISVS ustanovuje, nie sú upravené systematicky, niektoré sa prekrývajú, nemajú logickú a procesnú súslednosť a nepokrývajú potrebné oblasti správy ISVS.  
Vypracovanie nového zákona je potrebné aj preto, aby bola jasne definovaná a oddelená kompetencia vedenia v správe informačných technológií verejnej správy (ITVS), zverená jednému orgánu a následne upravené ucelené oblasti povinností v riadení v správe ITVS, od plánovania a prípravy realizácie ITVS, až po monitorovanie a vyhodnocovanie ich činnosti a kvality. 
V súvislosti s vyššie uvedeným je dôvodom vypracovania nového zákona aj  zjednotenie spôsobov výkonu povinností povinných osôb a vedenia v správe ITVS, a to v súlade s jednotnými metodikami a referenčnými rámcami vedenia a riadenia v správe ITVS, ktoré sú všeobecne akceptované a používané. Dôvodom je teda nielen zavedenie nového systému, ale následne aj podzákonná úprava podrobností plnenia povinností jednotným spôsobom, v súlade s jednotnou metodikou a jednotnými referenčnými rámcami.

3.	Ciele a výsledný stav							
Uveďte hlavné ciele navrhovaného predpisu (aký výsledný stav chcete reguláciou dosiahnuť).
Cieľom je zmeniť základné filozofické a systémové nastavenie v tejto oblasti, ktoré dnes ustanovuje zákon o ISVS a rozšíriť oblasť úpravy z ISVS na správu informačných technológií verejnej správy ako takých, aby boli jednotným spôsobom pokryté všetky oblasti vedenia a riadenia v správe ITVS, od fázy plánovania a organizácie až po monitoring a hodnotenie. Nadväzne na to je cieľom návrhu zákona ustanoviť jednotné vedenie pre výkon všetkých fáz riadenia v správe ITVS.
							
4.	Dotknuté subjekty							
Uveďte subjekty, ktorých sa zmeny návrhu dotknú priamo aj nepriamo:
Povinné osoby podľa zákona č. 275/2006 Z.z. o ISVS – orgány verejnej správy.
							
5.	Alternatívne riešenia							
Aké alternatívne riešenia boli posudzované?
Uveďte, aké alternatívne spôsoby na odstránenie definovaného problému boli identifikované a posudzované.
V tejto oblasti bola vypracovaná analýza- celková mapa IT predpisov, na základe ktorej bol vypracovaný tento legislatívny zámer.
Analýza vychádzala z týchto zdrojov: 
•	COBIT® 5,
•	ISO/IEC 38500: 2008 – Slovenská technická norma - Korporátna governancia informačných technológií,
•	ISO/IEC 20000-1: 2011 - Slovenská technická norma - Informačné technológie, Manažérstvo služieb, Časť 1: Požiadavky na  systém manažérstva služieb,
•	ISO/IEC 20000-2: 2005 - Slovenská technická norma - Informačné technológie, Manažment služieb, Časť 2: Odporúčania z praxe,
•	ITIL® v3,
•	TOGAF® v9.

6.	Vykonávacie predpisy							
Predpokladá sa prijatie/zmena  vykonávacích predpisov?	☒  Áno	☐  Nie					
Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:
Predpokladá sa vypracovanie vykonávacieho predpisu, ktorý by  upravil podrobnosti o správe ITVS. Bude pokrývať tak vedenie, ako aj riadenie v oblasti ITVS. Okrem toho bude potrebné v časti Štandardov zaviesť aj štandardy pre riadiace pozície v oblasti riadenia ITVS, a to v súlade s vyhláškou Štatistického úradu Slovenskej republiky č. 516/2011 Z. z., ktorou sa vydáva Štatistická klasifikácia zamestnaní a rámcom SFIA (Skills Framework for the Information Age version 5, ktorý je harmonizovaný s východiskovou normou COBIT).

7.	Transpozícia práva EÚ 							
Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.							
							
8.	Preskúmanie účelnosti**							
Uveďte termín, kedy by malo dôjsť k preskúmaniu účinnosti a účelnosti navrhovaného predpisu.
Uveďte kritériá, na základe ktorých bude preskúmanie vykonané.

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** nepovinné							
							
9.	Vplyvy navrhovaného materiálu							
Vplyvy na rozpočet verejnej správy	☐	Pozitívne	☒	Žiadne	☐	Negatívne	
    z toho rozpočtovo zabezpečené vplyvy	☐	Áno	☐	Nie	☐	Čiastočne	
Vplyvy na podnikateľské prostredie	☐	Pozitívne	☒	Žiadne	☐	Negatívne	
    z toho vplyvy na MSP	☐	Pozitívne	☐	Žiadne	☐	Negatívne	
Sociálne vplyvy	☐	Pozitívne	☒	Žiadne	☐	Negatívne	
Vplyvy na životné prostredie	☐	Pozitívne	☒	Žiadne	☐	Negatívne	
Vplyvy na informatizáciu	☐	Pozitívne	☒	Žiadne	☐	Negatívne	

10.	Poznámky	
V prípade potreby uveďte doplňujúce informácie k návrhu.
Samotný návrh legislatívneho zámeru v rozpočtovom roku 2015 a 2016 nezakladá zvýšené nároky na štátny rozpočet, na rozpočty obcí a vyšších územných celkov, ani na hospodárenie verejnoprávnych inštitúcií. Dopady na túto oblasť budú identifikované až v rámci paragrafového znenia návrhu zákona, ktorý plánuje predkladateľ predložiť na rokovanie vlády Slovenskej republiky v roku 2017, v rámci ktorého sa predpokladá dvojročné prechodné obdobie na jeho realizáciu. V súčasnosti nie je možné vyčísliť výdavky jednotlivých subjektov verejnej správy. Ak si právna úprava správy ITVS vyžiada výdavky na strane verejných prostriedkov, tieto budú zabezpečené v rámci schválených limitov výdavkov jednotlivých subjektov verejnej správy.  
Legislatívny zámer zákona v tomto znení nezakladá vplyvy na informatizáciu spoločnosti, pretože obsahuje len možnosť vytvorenia nového informačného systému alebo možnosť využitia dnešného metainformačného systému verejnej správy ako jednotného miesta na ukladanie a sprístupňovanie informácií v oblasti správy ITVS. Až paragrafovým znením zákona v tejto oblasti bude explicitne ustanovený konkrétny systém na plnenie niektorých povinností povinných osôb, kedy budú jasne identifikované aj dopady na informatizáciu spoločnosti.
	
11.	Kontakt na spracovateľa	
Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov
gabriela.krajcovicova@mfsr.sk
	
12.	Zdroje	
Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.
Spolupráca s odborníkmi.
	
13.	Stanovisko Komisie pre posudzovanie vybraných vplyvov z PPK	
Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania
Vzhľadom na to, že materiál nemá vplyv ani na jednu z relevantných oblastí, nebol predmetom PPK. Podľa stanoviska Komisie nebolo potrebné uskutočniť konzultácie s podnikateľskými subjektmi.